**Zapisnik sa sjednice nastavničkog vijeća**

KLASA

URBROJ:

Datum: 23.12.2024.

Početak: 09:00

Završetak: 11:35

Predsjedatelj: ravnatelj Ivan Peklić

Prisutan je 21 nastavnik od 34 te je time bio dovoljan broj članova za pravovaljano odlučivanje. Odsutni nastavnici: Baumkirscher Dijana, Omerović H. Sabina, Pejić Ivo, Pintarić-Kovač Gordana, Starešec Bilić Sanela, Šikić Saša, Štubelj Sanela, Čvek Jaić Petra, Butigan Alenka, Vukalović Nino, Maček Irena, Rojko Lara. Popis prisutnih vidi se na priloženoj potpisnoj listi.

Pročitan je Zapisnik sa prethodne sjednice Nastavničkog vijeća koji je jednoglasno usvojen bez primjedbi.

Dnevni red sjednice je jednoglasno usvojen :

1. Uspjeh učenika

2. Realizacija nastave

3. Izostanci učenika

4. Informacije o daljnjem radu

Ad1) Uspjeh učenika

Uspjeh učenika je zadovoljavajući, istaknuta je nekolicina učenika s negativnim ocjenama, no ništa zabrinjavajuće. Istaknuti su i pohvaljeni uspješni učenici. Nastavnici koji predaju u 2.a požalili su se na problem s disciplinom.

Ad2) Realizacija nastave

Realizacija nastave je uglavnom zadovoljavajuća, problem je nastava ponedjeljkom i petkom radi državnih praznika i neradnih dana, čime su nastavnici gubili dosta sati te su samim time u manjku s nekim razredima.

Ad3) Izostanci učenika

Izneseni su izostanci među kojima je velika količina opravdanih od strane roditelja.

Ad4) Informacije o daljnjem radu

Nastavnica Martina Koritić Wytwer obavještava nastavnike o projektu izložbe Anne Frank za koju će trebati učenike volontere za edukacije. Napominje da učenici trebaju voljeti povijest kako bi se odradilo što bolje.

Razrednik 1.a razreda Matej Bunta čita mail od Srednje škole Ivan Seljanec u Križevcima prihvaćanje učenice Nike Lugomer (1.a) u Srednju školu Ivan Seljanec.

Razrednica 2.b razreda Anita Sokač predlaže izricanje pedagoške mjere ukora učenicima Antunu Lugomeru i Karlu Pintaču radi pušenja u muškom WC-u. Jednoglasno je prihvaćeno.

Raspravlja se o mjerama koje će se poduzeti kako bi se kontrolirali odlasci učenika na WC i spriječilo pušenje učenika u WC-ima.

Ravnatelj je informirao članove Nastavničkog vijeća o nemogućnosti davanja ikakvih informacija o zaduženjima za sljedeće polugodište. Čeka se rješenje inspektorice u vezi zaduženja kako bi se znalo kako dalje postupati i organizirati nastavu.

Predsjedatelj: Zapisničar:

Dr. sc. Ivan Peklić Nera Kovač